Carol Zenk | Woodbury Bulletin
Carol Zenk, 68, Woodbury, died Nov. 6. Funeral service was held Nov. 11 at Wulff Funeral Home in Woodbury. Friedrich Ludwig Jahn & German Nationalism : Euro-Synergies
« Pologne: l'alternative jagellonienne | Page d'accueil | OECD studie: Meeste Europese landen, ook Nederland, geen democratie meer » Zille groet Twitter | Maroela Media
Helen Zille. (Foto: Tracey Adams/ANA)
Helen Zille, voorsitter van die DA se federale raad, het Maandag aangekondig dat sy haar Twitter-rekening sluit. In ŉ rits twiets op die sosialemediaplatform sê Zille sy het die besluit geneem ná die “groteske behandeling” van haar kleindogter Sondag.
Zille het die afgelope naweek ŉ foto van haar kleindogter gedeel waar dié haar tydens beurtkrag help kook. In kommentaar daarop het sommige Twitter-gebruikers onder meer gevra of sy die meisietjie as ŉ huishulp probeer oplei en of die kind haar slaaf is.
“Twitter het ontaard in ŉ platform vir irrasionaliteit en ŉ plek waar skares jou sonder ŉ geregtelike verhoor hang. Alles wat verdraai en verander kan word vir ŉ haatgevulde agenda word gebruik om woede te vervaardig en die maksimum skade te berokken,” het Zille getwiet.
“Vir baie lank het ek Twitter probeer bevorder as ŉ platform vir rasionele en beskaafde debat, maar dit is duidelik onmoontlik.”
Zille se Twitter-plasing het weereens groot reaksie ontlok. (Skermskoot: Twitter)
Zille sê die platform is nou ŉ plek vir verdraaiing, ŉ plek waar konteks verwyder word; waar mense gedemoniseer word en waar dubbel standaarde hoogty vier.
“Pleks daarvan dat dit debat gedemokratiseer het, het dit vryheid van spraak en besprekings ingeperk. Dit maak jou vyande dapper en jou vriende stil.”
Zille sê die enigste ding wat sy gaan mis, is die plasings van die rasionele en interessante mense wat sy gevolg het.
Sy het intussen ŉ nuwe, private rekening, @ZilleTweets, geopen, maar sê dit is slegs vir diegene wat belangstel in beredeneerde debat. “Ek gaan natuurlik net weet of iemand belangstel in rasionele debat as ek hulle óf persoonlik, óf deur vorige Twitter-interaksie ken. Dit beteken ek kan diegene wat belangstel in sulke debat verwerp omdat ek hulle nie ken nie.
“Ek vra om verskoning daarvoor, maar dié bose platform – wat geen doeltreffende manier kan vind om vals rekeninge op te spoor en op te tree teen diegene wat haatspraak pleeg (soos in die Grondwet gedefinieer) nie, bied geen alternatief nie. Mooi loop as jy dit goed bedoel. Ek is weg.”
Helen Zille In die nuus twitter
As haar kleinkind wit was sou niemand n woord gese het nie. Liewe hemel..Some people have Forests on their shoulders, never mind a chip!
Ek dink dit is beter dat sy liewers nie twitter gebruik nie want sy skep net probleme vir haarself. Ek dink haar oordeel laat haar soms sleg in die steek.
Dit is die Nuwe Suid-Afrika waarmee ons elke dag moet saam leef. As jy nie stil geskree word nie, word jy stil getweet.
Ek het nog altyd gedink Twitter is n onding ,ek is verbaas dat Hellen se kleinkind swart is is sy aangeneem of biologies?
Twitter in die land is al baie lank die platform vir rassehaat en haat in die algemeen. Jy kan n opmerking maak soos die son skyn lekker vandag, binne 5 opmerkings sal dit iets heel anders wees.